НАРЕДБА № 2  от  7 март 2013 г.
 за здравословно хранене на децата на възраст от 0 до 3 години в детските заведения и детските кухни
Раздел I Общи положения
Чл. 1. С тази наредба се уреждат изискванията за здравословно хранене на децата на възраст от 0 до 3 години, организирано на територията на детските заведения и детските кухни.
Чл. 2. Изискванията на тази наредба се прилагат за: 
           1. организираното хранене в следните обекти: 
               а) детски ясли;
              б) домове за медико-социални грижи за деца; 
              в) дневни центрове и центрове за настаняване от семеен тип, в които се предоставят социални услуги в общността на деца на възраст от 0 до 3 години по смисъла на чл. 36, ал. 2, т. 5 и т. 7, буква „а“ от Правилника за прилагане на Закона за социално подпомагане (ДВ, бр. 133 от 1998 г.); 
        2. приготвянето на храна в детските кухни.
 Чл. 3. Здравословното хранене на децата от 0 до 3 години се постига чрез: 
            1. прием на пълноценна и разнообразна храна; 
            2. достатъчен прием на зеленчуци и плодове; 
           3. достатъчен прием на мляко, млечни продукти и други богати на белтък храни; 
           4. прием на мазнини, захар и сол, съответ- стващ на физиологичните потребности в тази възраст; 
           5. прием на достатъчно течности.
Чл. 4. (1) Приемът на енергия и хранителни вещества при децата на възраст от 0 до 3 години се определя съгласно Наредба № 23 от 2005 г. за физиологичните норми за хранене на населението (ДВ, бр. 63 от 2005 г.). (2) За изчисляване на енергийната стойност на хранителния прием се използват следните енергийни еквиваленти: 
            1. един грам белтък доставя 4 ккал енергия; 
           2. един грам въглехидрати доставя 4 ккал енергия; 
          3. един грам мазнини доставя 9 ккал енергия.
Чл. 5. При приготвянето на храна в обектите по чл. 2 участва най-малко едно лице с образование или квалификация в областта на общественото хранене.
 Раздел II Изисквания за осигуряване на здравословно хранене
Чл. 6. (1) За осигуряване на здравословно хранене на децата в обектите по чл. 2 се прилагат стойностите за среднодневен прием на енергия, общ белтък, мазнини и въглехидрати, посочени в приложение № 1.
          (2) Разпределението на енергийното съдър жание на храната за отделните хранителни приеми при целодневно хранене е посочено в приложение № 2.
         (3) В обектите по чл. 2, т. 1, в които престоят на децата е до вечеря, хранителният режим е четирикратен и включва сутрешна закуска, обяд и две подкрепителни закуски – преди и след обяд.
        (4) В обектите по чл. 2, т. 1, в които децата пребивават целодневно, хранителният режим: 
            1. при децата от 0 до 6 месеца включва 6 – 8 пъти прием на кърма и/или млека за кърмачета; 
           2. при децата от 4 до 6 месеца включва най- малко 6-кратен прием на кърма и/или млека за кърмачета и по преценка на педиатър може да включва захранващи храни; 
          3. при децата от 6 до 36 месеца е петкратен и включва сутрешна закуска, обяд, вечеря и две подкрепителни закуски – преди и след обяд.
      (5) В детските кухни по чл. 2, т. 2 се при готвя храна за обедно хранене.
 Чл. 7. (1) Храната в обектите по чл. 2 се предлага по предварително изготвени седмични менюта, разработени в съответствие с изискванията на тази наредба.
      (2)  Менютата по ал. 1 се изготвят с участи-ето на медицински специалист и/или технолог по хранене.
     (3)  Менюто в обектите по чл. 2, т. 1, в които пребивават деца със здравословни проблеми, нуждаещи се от диетично хранене, се съобра-зява с изискванията за диетично хранене в зависимост от заболяванията на децата.
       (4) При разработване на седмични менюта за деца от 6 до 36 месеца се използват примерни среднодневни продуктови набори, посочени в приложение № 3. 
При целодневно хранене се включват 100% от количествата на продуктите, при четирикратен режим на хранене (без вечеря) се включват 75% ± 5% от количествата на продуктите, а при осигуряване само на обедно хранене се включват 35% ± 5% от количествата на продуктите. 
Чл. 8. Не се допуска използването и предлагането на храна, приготвена и         останала от предишния ден. 
Чл. 9. Приемът на разнообразна храна в обектите по чл. 2, т. 1 се осигурява чрез еже- дневно включване в менюто на най-малко по един представител от следните групи храни: 
           1. зърнени храни и/или картофи; 
          2. зеленчуци; 
          3. плодове; 
         4. мляко и/или млечни продукти; 
         5. богати на белтък храни – месо, птици, риба, яйца, бобови храни.
 Чл. 10. Приемът на разнообразна храна в обедното меню, предлагано в детските кухни по чл. 2, т. 2, се осигурява чрез ежедневно включване в менюто на поне един представител от следните групи храни: 
         1. зърнени храни и/или картофи; 
         2. зеленчуци и/или плодове; 
         3. поне един представител от следните храни – мляко, млечни продукти, месо, птици, риба, яйца, бобови храни.
Чл. 11. (1) Приемът на зърнени храни и/ или картофи в обектите по чл. 2 се осигурява чрез ежедневно включване в основните хранения – сутрешна закуска, обяд и вечеря (ко- гато се предлага), на поне един представител от групата на зърнените храни (хляб, сухар, хлебни, макаронени, тестени изделия, каши на зърнена основа, ориз, жито, овесени ядки, елда, просо, царевица) и/или картофи в количества съгласно приложение № 3.
             (2) Предлаганите хлебни, тестени и картофени изделия трябва да са с минимално съдържание на сол и/или захар.
Чл. 12. (1) Приемът на плодове и/или зеленчуци в обектите по чл. 2 се осигурява чрез ежедневно включване в менюто на количествата, посочени в приложение № 3.
         (2) Плодовете и/или зеленчуците при децата от 6 до 12 месеца се включват под формата на плодови и/или плодово-зеленчукови сокове, пюрета, компонент на ястия и като пресни плодове/зеленчуци в подходяща форма.
            (3) При четирикратен/петкратен хранителен режим подкрепителната закуска преди обяд за децата от 1 до 3 години е само от пресни плодове – цели, нарязани, настъргани или като плодова салата. 
           (4) При предлагането на плодове и зеленчуци се спазват следните изисквания: 
                1. включване в менюто според сезона на пресни зеленчуци и пресни плодове в количества, съобразени с възрастовата група, посочени в приложение № 3;
               2. включване в менюто на консервирани зеленчуци и плодове без синтетични консерванти, подсладители и оцветители в количества, съобразени с възрастовата група, посочени в приложение № 3; 
              3. предлагане на конфитюри и мармалади с над 45% плодово съдържание, като не се допуска предлагане на конфитюри и мармалади при деца до 1-годишна възраст.
 Чл. 13. (1) Приемът на мляко и млечни продукти в обектите по чл. 2 при деца до 1-годишна възраст се осигурява при спазване на следните изисквания: 
            1. ежедневно включване в менюто само на промишлено произведени млека за кърмачета; 
           2. включване в менюто на обезсолено си- рене и безсолна извара от краве мляко като компонент на попари и ястия след 6-месечна възраст; 
           3. включване в менюто на пълномаслено кисело мляко (3 – 4,5% масленост) от 9-месечна възраст като компонент на ястия или десерти; 
          4. не се допуска предлагане на прясно мляко (краве, овче, козе, биволско).
            (2) Приемът на мляко и млечни продукти при деца от 1- до 3-годишна възраст се осигу рява чрез ежедневно включване в менюто на мляко и  /или млечни продукти при спазване на следните изисквания: 
                1. прясното и киселото мляко да са със съдържание на мазнини над 3%; 
                2. количеството на добавените плодове, плодово пюре, сок от плодове към киселото мляко да е най-малко 6%, а в плодовите млека и плодовите кисели млека за пиене – най- малко 3%; 
              3. айрянът трябва да е получен при хомоге- низация на кисело мляко и 

питейна вода, без добавяне на готварска сол; 
              4. сиренето и кашкавалът да са със съдър- жание на готварска сол за сирене до 3,5 % и за кашкавал – до 2%; 
              5. не се допуска предлагане на подсладени пресни и кисели млека, освен когато млеката са с добавен плодов компонент, овесени ядки, като подслаждането трябва да е с натурални подсладители и общото съдържание на моно- и дизахариди не трябва да е повече от 15%.
         (3) Прясното пастьоризирано мляко, киселото мляко и другите млечни продукти трябва да са произведени от сурово мляко, което отговаря на изискванията на действащото законодателство.
      (4) Не се допуска предлагане на прясно и кисело мляко, сирена и други млечни продукти с добавени растителни мазнини.
        (5) В менюто в обектите по чл. 2, т. 1 ежедневно се включват мляко и млечни продукти в количества, съобразени с възрастовата група, посочени в приложение № 3.
Чл. 14. (1) Месото се включва в менюто в обектите по чл. 2 най-малко 3 пъти седмично: 
                  1. при децата от 6 до 12 месеца не по-късно от навършени 7 месеца, като постепенно се достигат количествата съгласно приложение № 3;
                 2. при децата от 1 до 3 години в количества съгласно приложение № 3.
             (2) Месото трябва да отговаря на следните изисквания: 
                 1. да е без видими тлъстини, сухожилия и кости; 
                 2. месото от птици и птичи разфасовки да е без кожа; 
                 3. мляното месо да е с ниско съдържание на мазнини (не повече от 12,5% от общата маса) и ниско съдържание на сол (не повече от 1,5% от общата маса); да се предпочита мляно телешко месо, а в смес от телешко и свинско месо телешкото месо да е най-малко 60%.
           (3) Не се допуска предлагане на промишлено произведени месни и птичи заготовки (кайма, кебапчета, кюфтета, кърначета и др.), месни и птичи продукти (кренвирши, меки и твърди салами, наденици, филета, шунка и др.).
Чл. 15. (1) В менюто в обектите по чл. 2 се включва риба най-малко един път седмично: 
             1. при децата от 6 до 12 месеца като компонент на ястия;
             2. при децата от 1 до 3 години като основно ястие и/или като рибена чорба, компонент на сандвичи и салати.
              (2) Рибата трябва да отговаря на следните изисквания: 
                1. да е прясна, по изключение замразена; 
              2. да се предлага без кости и кожа, да е филетирана или нарязана на парчета; 
              3. не се допуска предлагане на солена, пушена, сушена, маринована или консервирана по друг начин риба и хайвер.
          (3) Не се допуска предлагане на миди, стриди, калмари, октоподи, раци, скариди и други нерибни хидробионти.
Чл. 16. В менюто в обектите по чл. 2 се включват за консумация пресни кокоши яйца в количества съгласно приложение № 3: 
             1. при децата от 6 до 12 месеца яйчен жълтък като компонент на ястия; 
             2. при децата от 1 до 3 години цели кокоши яйца като основно ястие или като компонент на ястия.
Чл. 17. Бобови храни (лющен зрял боб, леща, нахут) се включват в менюто в обектите по чл. 2 един до два пъти седмично при деца след 10-месечна възраст.
Чл. 18. Не се допуска предлагане на ядки.
Чл. 19. (1) Приемът на течности в обектите по чл. 2, т. 1 се осигурява чрез предлагане на следните води и напитки: 
         1. питейна вода, бутилирани натурални минерални води със съдържание на флуориди до 1,5 мг/л, изворни и трапезни води; 
        2. прясно приготвени сокове от плодове и зеленчуци; 
        3. мляко, млечни и млечно-кисели напитки (плодови млека, айрян) в съответствие с изискванията на наредбата; 
       4. плодов чай, несъдържащ кофеин;
       5. боза с натурални подсладители, без кон- серванти, при деца над 1-годишна възраст. 
           (2) Вода се предлага редовно, през целия ден.
Чл. 20. При приготвянето на храната в обектите по чл. 2 се допуска използване на следните мазнини: 
         1. краве масло;
         2. растителни масла (зехтин, слънчогледово, рапично, царевично).
Чл. 21. Консумацията на добавена захар, съответстваща на физиологичните потребности при децата от 0 до 3 години, се осигурява чрез: 
       1. недопускане използването на захар и други подсладители във водата на кърмачетата; 
      2. влагане на не повече от 5% захар за подслаждане на чай, прясно и кисело мляко; 
      3. включване на сладкарски изделия (пасти, торти, реване) до един прием седмично само при целодневно хранене на деца от 1 до 3 години, постоянно пребиваващи в обект по чл. 2, т. 1; 
     4. спазване на изискванията, посочени в чл. 11, ал. 2 и чл. 13, ал. 2, т. 5.
Чл. 22. Консумацията на готварска сол, съответстваща на физиологичните потребности при децата от 0 до 3 години, се осигурява чрез: 
1. недопускане влагането на сол при приготвяне на храните за деца до 1 година; 
2. ограничаване влагането на сол при приготвянето на ястията и подкрепителните закуски за деца от 1 до 3 години; 
3. изключване предлагането на сухи супи и бульони; 
4. предварително изкисване във вода на солени продукти, като саламурено сирене и др.; 
5. спазване на изискванията, посочени в чл. 11, ал. 2, чл. 13, ал. 1, т. 2 и ал. 2, т. 3 и 4, чл. 14, ал. 3, чл. 15, ал. 2, т. 3.
 Чл. 23. При приготвянето на храната се прилагат здравословни кулинарни технологии съгласно приложение № 4.
Допълнителна разпоредба
§ 1. По смисъла на тази наредба:
        1. „Целодневно хранене“ е петкратен хранителен режим, който включва три основни хранения – сутрешна закуска, обяд и вечеря, и две задължителни подкрепителни закуски – между сутрешната закуска и обяда и между обяда и вечерята.
       2. „Захранващи храни“ са храни или напитки, различни от кърмата или от млеката за кърмачета. 
Заключителни разпоредби
§ 2. Наредбата влиза в сила от 1 септември 2013 г.
§ 3. Тази наредба се издава на основание чл. 34, ал. 2 във връзка с § 1, т. 11, буква „л“ от допълнителните разпоредби на Закона за  здравето.
§ 4. Контролът по изпълнението на наредбата се осъществява от органите на държавния здравен контрол.
 
Министър: Десислава Атанасова

Приложение № 1 към чл. 6, ал. 1 Препоръчителни стойности за среднодневен прием на енергия, общ белтък, мазнини и въглехидрати (осреднени стойности за момчета и момичета)
 
Възраст (месеци) Енергия ккал/ ден Общ белтък Мазнини Въглехидрати Е%* г/ден Е% г/ден Е% г/ден 0 – 6 570 - 9,1 - 31 - 60 6 – 12 720 - 13,4 - 30 - 95 12 – 36 1170 10 – 15 29,3 – 43,8 30 – 40 39,0 – 52,0 45 – 60 131,6 – 175,5 
Забележка. *Е% – процент от общата енергийна стойност на храната.
 
Приложение № 2 към чл. 6, ал. 2 Разпределение на енергийното съдържание на храната за отделните хранителни приеми при целодневно хранене
 Хранителни приеми Петкратен режим (Е%) 
        Закуска 20       ;                Сутрешна подкрепителна закуска 5 – 10 
        Обяд 30 – 35 
        Следобедна подкрепителна закуска 15 
        Вечеря 25 
Приложение № 3 към чл. 7, ал. 4 Среднодневни продуктови набори при целодневно хранене (нето/бруто тегло, грама/ден) 
Продукти Възраст (в месеци) 6 – 12 12 – 36 
    1. Зърнени храни 40 112 
1.1. Хляб и тестени изделия (нето тегло) 15 70 в т. ч. бял, „Добруджа“ (нето тегло) 15 60 в т. ч. брашно (за тестени за- куски, ястия, десерти и др.) (нето тегло) - 10 
1.2. Ориз (нето тегло) 5 15 
1.3. Макаронени изделия (нето тегло) - 12 
1.4. Други зърнени храни (жито, царевица, овесени ядки, каши на зърнена основа, закуски на зърнена основа) (нето тегло) 20 15 
  2. Картофи (нето/бруто тегло) 20/25 35/44 
  3. Зеленчуци и плодове общо (нето тегло) 215 350 
3.1. Зеленчуци – общо пресни и консервирани (нето/бруто тегло) 100/110 150/165 Продукти Възраст (в месеци) 6 – 12 12 – 36 
3.2. Плодове – общо пресни, сушени, компоти (нето/бруто тегло) 90/100 150/168 
3.3. Зеленчукови сокове, сокове от плодове и нектари (нето тегло) 25 50 
  4. Мляко и млечни продукти 514 425 
4.1. Мляко (нето тегло) с масленост над 3% 500 400 
4.2. Сирена, извара, кашкавал (нето тегло) 14 25 
 5. Храни, богати на белтък 27 82 
5.1. Месо, крехко постно (нето тегло) 12 45 
5.2. Риба (нето тегло) 5 10 
5.3. Яйца (нето тегло) 7 20 
5.4. Бобови храни (боб зрял лющен, леща, нахут) (нето тегло) 3 7 6. 
6. Добавени мазнини (нето тегло) 7 20 в т.ч. 
краве масло (нето тегло) 5 10 в т.ч. 
растителни масла (нето тегло) 2 10 
7. Захар и храни с високо съдържание на добавена захар – конфитюри, мармалади и др. (нето тегло) 2 15 в т.ч. захар 2 7 в т.ч. конфитюри, мармалади и др. - 8
Приложение № 4 към чл. 23 Кулинарни технологии при приготвянето на храната
 1. Почистване и нарязване на хранителните продукти непосредствено преди топлинната обработка.
2. Приготвяне на зеленчуковите и плодовите салати непосредствено преди поднасянето им за консумация
3. Влагане на замразените зеленчуци в ястията без предварително размразяване.
4. Използване на следните методи за кулинарна обработка на храните: варене на пара, варене, задушаване, печене при умерена температура.
5. Не се допуска пържене.
6. Размразяването на месото и рибата не се извършва при стайна температура, а в хладилник, в студена вода или в микровълнова печка. 2345


Освен това се работи и по осъвременяването на рецептурника за детските градини, което ще приключи до края на лятото на 2011-та година, допълниха оттам

